CELEX: 32021D2161
Language: da
Date: 2021-12-06 00:00:00
Title: Rådets afgørelse (FUSP) 2021/2161 af 6. december 2021 om ændring af afgørelse (FUSP) 2018/1788 til støtte for Clearinginstitutionen for kontrol med håndvåben og lette våben i Sydøst- og Østeuropa (SEESAC) til gennemførelsen af den regionale køreplan for bekæmpelse af ulovlig våbenhandel på Vestbalkan

7.12.2021   
               
               
                  DA
               
               
                  Den Europæiske Unions Tidende
               
               
                  L 436/46
               
            
         RÅDETS AFGØRELSE (FUSP) 2021/2161
         af 6. december 2021
         om ændring af afgørelse (FUSP) 2018/1788 til støtte for Clearinginstitutionen for kontrol med håndvåben og lette våben i Sydøst- og Østeuropa (SEESAC) til gennemførelsen af den regionale køreplan for bekæmpelse af ulovlig våbenhandel på Vestbalkan
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 19. november 2018 afgørelse (FUSP) 2018/1788 (1).
                  
               
                     (2)
                  
                  
                     Afgørelse (FUSP) 2018/1788 fastsætter en gennemførelsesperiode på 36 måneder for aktiviteterne i afgørelsens artikel 1 fra datoen for indgåelse af den aftale, der er omhandlet i afgørelsens artikel 3, stk. 3.
                  
               
                     (3)
                  
                  
                     Gennemførelsespartneren, De Forenede Nationers Udviklingsprogram, der handler på vegne af Clearinginstitutionen for Kontrol med Håndvåben og Lette Våben i Sydøst- og Østeuropa, anmodede om en forlængelse af gennemførelsesperioden for afgørelse (FUSP) 2018/1788 indtil den 17. oktober 2022 i betragtning af den forsinkede gennemførelse af projektaktiviteter i henhold til afgørelse (FUSP) 2018/1788 som følge af virkningerne af covid-19-pandemien.
                  
               
                     (4)
                  
                  
                     De aktiviteter, der er omhandlet i artikel 1 i afgørelse (FUSP) 2018/1788, kan videreføres indtil den 17. oktober 2022 uden konsekvenser for så vidt angår de finansielle midler.
                  
               
                     (5)
                  
                  
                     Artikel 5, stk. 2, i afgørelse (FUSP) 2018/1788 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 5, stk. 2, i afgørelse (FUSP) 2018/1788 affattes således:
            
               
                  »2.   Denne afgørelse udløber den 17. oktober 2022.«
               
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 6. december 2021.
            
               
                  På Rådets vegne
               
               J. CIGLER KRALJ
               
                  Formand
               
            
         
         
            (1)  Rådets afgørelse (FUSP) 2018/1788 af 19. november 2018 til støtte for Clearinginstitutionen for kontrol med håndvåben og lette våben i Sydøst- og Østeuropa (SEESAC) til gennemførelsen af den regionale køreplan for bekæmpelse af ulovlig våbenhandel på Vestbalkan (EUT L 293 af 20.11.2018, s. 11).